Vastused tervisekontrolli kohta näitasid aga väga erinevat suhtumist oma tervislikku seisundisse. Võib oletada, et paljudelgi võib tervis olla selline, mis ei lubaks taolist pingutust ette võtta. Kui 17 % oli oma tervist maratoni eel kontrollinud, siis ligi kolmandik vastanuist olid arstliku kontrolli läbinud 10 aastat tagasi või ei mäletanud üldse, millal seda sai tehtud. Kui tervis ei tee muret, siis pole tavaelus vajagi ehk arste tülitada, aga kui seisab ees tundekestev pingutus, siis selleks peab olema terve ning elementaarne koormustest annaks sisuliselt stardiloa. On ju kummaline, et näiteks oma suusavarustuse eest hoolitsetakse ja pea et pooled lasevad asjatundjatel suusad sõidukorda teha, aga tervise ja kehalise võimekuse osas ei peeta "ülevaatamist" vajalikuks.